«Manchester Yunayted» rahbariyati «Real»ning sobiq bosh murabbiyi Zinedin Zidan bilan muzokara boshladi. Bu haqda beIN Sports xabar bermoqda. Jamoaning amaldagi bosh murabbiyi Joze Mourino so‘nggi vaqtlarda yarim himoyachi Pol Pogba bilan kelisha olmayapti. Avvalroq, Britaniya OAV rahbariyat portugaliyalik mutaxassisni qo‘llab-quvvatlayotgani haqida xabar bergan edi. Biroq klubning so‘nggi natijalari rahbariyat qarorini o‘zgartirgan bo‘lishi mumkin. Ayni damda «MYu» APL musobaqa jadvalida 10-o‘rinda bormoqda. The Sun ma’lumotiga ko‘ra, Zidan hozirda Londonda bo‘lib turibdi va ingliz tili kurslariga qatnamoqda.